b'\n_START_ARTICLE_\nMad\xc5\xbearska na Pesmi Evrovizije\n_START_PARAGRAPH_\nMad\xc5\xbearska se je prvi\xc4\x8d prijavila na Pesem Evrovizije leta 1993, vendar se pevka Andrea Szul\xc3\xa1k ni uspela prebiti skozi kvalifikacijskega izbora (Kvalifikacija za Millstreet), ki je potekal v Ljubljani za dr\xc5\xbeave Vzhodne Evrope._NEWLINE_Na Pesmi Evrovizije je tako prvi\xc4\x8d Mad\xc5\xbearska nastopila leta 1994. Pevka Friderika Bayer je bila na za\xc4\x8detku glasovanja celo v vodstvu, na koncu pa je zasedla 4. mesto. Nastop leta 1995 ni bil tako uspe\xc5\xa1en - Mad\xc5\xbearska je prejela le 3 to\xc4\x8dke in zasedla predzadnje mesto. Leta 1996 se znova ni uspela prebiti skozi kvalifikacijski izbor._NEWLINE_Tretji nastop na Evroviziji je sledil leta 1998, nato pa se Mad\xc5\xbearska do leta 2005 ni ve\xc4\x8d udele\xc5\xbeila izbora. Tudi leta 2006 ni nastopila, na Pesmi Evrovizije 2007 pa je mad\xc5\xbearsko zastopala Magdi R\xc3\xbazsa, zmagovalka 3. sezone mad\xc5\xbearske oddaje glasbenih talentov Megaszt\xc3\xa1r. Leta 2008 je Mad\xc5\xbearsko zastopala pevka Cs\xc3\xa9zy, ki je v drugem polfinalnem ve\xc4\x8deru zasedla zadnje mesto.'